רבקה ריטנהאוס

רֶבֶּקָה ריטְנְהאוס מִידֶרְז (באנגלית: Rebecca Rittenhouse Meaders; נולדה ב-30 בנובמבר 1988) היא שחקנית אמריקאית. ריטנהאוס נודעה בעיקר בזכות הופעותיה בסדרות הטלוויזיה "זהב שחור" בתפקיד קודי ל'פבר ("ABC") ; "רד בנד סוסייטי" בתפקיד בריטני דובלר ("פוקס") ו"מינדי", בתפקיד ד"ר אנה זייב ("פוקס" ו"הולו"). רבקה ריטנהאוס נולדה וגדלה בפסדינה, קליפורניה, שם למדה בבית הספר לבנות "וסטברידג'". אף שהשתתפה בשיעורי משחק אחרי שעות בית הספר, היא לא חשבה להיות שחקנית, והוריה, עורך דין בתחום המיסוי ורואת חשבון, לא רצו שהיא תהיה "ילדה שחקנית". אחרי שסיימה את בית הספר התיכון, העדיפה ריטנהאוס לעזוב את קליפורניה ולעבור לחוף המזרחי. היא נרשמה לאוניברסיטת פנסילבניה, שם רכשה תואר ראשון בלימודי שפות רומאניות, צרפתית וספרדית. במהלך לימודיה היא השתתפה בקבוצת דרמה של סטודנטים שהעלתה עיבוד לתיאטרון של הסרט "בית ללא חוקים", דבר שלדברי ריטנהאוס הצית בה את חיידק המשחק. אחרי שלא התקבלה לתוכנית להכשרת מנהלים של חברת "אנהאוזר-בוש" בסנט לואיס, ריטנהאוס נרשמה לבית הספר למשחק של קבוצת התיאטרון "אטלנטיק"(אנ') במנהטן, ולמחייתה במהלך הלימודים, היא לימדה בסופי שבוע שיעורים פרטיים בצרפתית וספרדית.. ריטנהאוס החלה את דרכה המקצועית באוף ברודוויי במסגרת "מועדון התיאטרון של מנהטן"(אנ'), כשחקנית ממלאת מקום במחזה "The Commons of Pensacola" מאת אמנדה פיט, לצד שרה ג'סיקה פרקר ובליית' דאנר (נובמבר 2013 – פברואר 2014). היא ניסתה לגשת למבחן בד לסדרת הטלוויזיה "בית הקלפים", אולם לא התקבלה מכיוון שלא יוצגה על ידי סוכן. תפקיד הבכורה של ריטנהאוס בטלוויזיה הייתה בשנת 2014, כאשר השתתפה כשחקנית אורחת בפרק הפיילוט של הסדרה "הרומן". אולם את תפקידה המשמעותי הראשון בטלוויזיה היא קבלה באותה שנה כאשר לוהקה לעונה היחידה של סדרת הדרמה לבני הנעורים "רד בנד סוסייטי" בתפקיד האחות בריטני דובלר. הסדרה בוטלה אחרי עונה זו. בשנת 2015 לוהקה ריטנהאוס לגלם את דמותה של קודי ל'פבר, הדמות הראשית הנשית בסדרת אופרת הסבון "זהב שחור" של ABC, לצד צ'ייס קרופורד ודון ג'ונסון. הסדרה צולמה בפארק סיטי, יוטה, ובעקבותיה החליטה ריטנהאוס לחזור להתגורר בלוס אנג'לס. באותה שנה היא הייתה מועמדת לצוות שחקני סרט גיבורי העל "דדפול", אך לבסוף הועדפה מורנה בקארין. בנובמבר 2017 לוהקה ריטנהאוס לגלם את דמותה של קרי אלן בפרק האחרון של העונה השביעית של סדרת הדרמה המשפטית "Suits", שהיווה פרק פיילוט לקראת סדרת הספין אוף "Pearson" (או בשמה הקודם: Second City)(אנ'), אך בסופו של דבר התפקיד נמסר לבת'אני ג'וי לנז. אחרי שלא התקבלה ל"דדפול" ובמקביל להמשך עבודתה בסדרות טלוויזיה, ריטנהאוס קיבלה את תפקידיה הראשונים בקולנוע. בשנת 2018 היא שיחקה בתפקיד בוני בסרט הדרמה הקומית "אל דאגה, הוא לא יגיע רחוק ברגל" (אנ') וגילמה את סרינה לנג בסרט האימה "הסר חבר: רשת אפלה". בשנת 2019 השתתפה ריטנהאוס בסרטו של קוונטין טרנטינו "היו זמנים בהוליווד", שבו גילמה את דמותה של הזמרת והשחקנית מישל פיליפס. באותה שנה היא השתתפה בצוות השחקנים הראשי של המיני-סדרה "ארבע חתונות ולוויה אחת" (עיבוד טלוויזיוני של סרט קולנוע בשם זה משנת 1994), בתפקיד מעצבת הפנים איינסלי הווארד. בשנת 2022 כיכבה בתפקיד הראשי בקומדיית המצבים "Maggie" (אנ') אשר שודרה בשירות הזרמת המדיה "הולו", ובוטלה אחרי עונה אחת. ריטנהאוס הייתה בת-זוגו של צ'ייס קרופורד במשך כשלוש שנים, מאז שנפגשו בצילומי "זהב שחור". הם נפרדו באפריל 2019. ב-23 בספטמבר 2023 הכריזה ריטנהאוס על אירוסיה עם איש העסקים קייל רוביסקי, מנהל בחברת "ביונד מיט", בעקבות זוגיותם מאוקטובר 2022. מדיה וקבצים בנושא רבקה ריטנהאוס בוויקישיתוף רבקה ריטנהאוס, ברשת החברתית אקס (טוויטר) רבקה ריטנהאוס, ברשת החברתית אינסטגרם רבקה ריטנהאוס, במסד הנתונים הקולנועיים IMDb (באנגלית) רבקה ריטנהאוס, באתר Rotten Tomatoes (באנגלית) רבקה ריטנהאוס, באתר Metacritic (באנגלית) Rebecca Rittenhouse. MediaMass. Retrieved june 20, 2019. "זהב שחור" ("Blood & Oil") סדרת דרמה בהוט. עכבר העיר, 24 במאי 2017. Beaton, Kirby (march 8, 2017) We Finally Learned Something About Anna on 'The Mindy Project'. HerCampus. Elder, Mike (September 10, 2018). BA #244: Rebecca Rittenhouse . Box Angeles Podcast. Retrieved June 20, 2019. Rebecca Rittenhouse. TV Guide. Retrieved June 20, 2019. Peet, Amanda (March 6, 2017). The Commons of Pensacola. Seatgeek. Sarah Jessica Parker, Blythe Danner & More Celebrate the Opening of Amanda Peet's The Commons of Pensacola. Broadway.com. Retrieved June 20, 2019. Rebecca Rittenhouse - Cody Lefevre. abc com, Retrieved June 21, 2019. Andreeva, Nellie (February 18, 2014). Charlie Rowe, Rebecca Rittenhouse & Zoe Levin Cast In Fox’s ‘Red Band Society’. deadline. Kimballe, Trevor (January 14, 2015). Red Band Society: FOX, ABC Studios Tried to Save Cancelled Series. TV Siries Finale. Pierce, scott D. (may 8, 2015). Utah will star as North Dakota in new ABC TV series. The Salt lake Tribune. Andreeva, Nellie (May 12, 2015). ABC 2015-16 Schedule: Network Bets On Stability With Few Changes, ‘Muppets’ On Tuesday. deadline. Sampson, Mike (Februay 18, 2015). ‘DEADPOOL’ MOVIE CASTS MORENA BACCARIN TO STAR ALONGSIDE RYAN REYNOLDS. Screen Crush. מורנה באקארין, טיילור שילינג ועוד מועמדות לתפקיד בדדפול. IGN Israel, ‏8 בפברואר 2015. Andreeva, Nellie. (November 10, 2017). ‘Suits’ Spinoff: Rebecca Rittenhouse & Morgan Spector Join Potential Gina Torres-Toplined Offshoot. deadline. Andreeva, Nellie. (September 20, 2018). ‘Suits’ Spinoff: Bethany Joy Lenz Among Quartet Series Regulars Cast In USA Show. Deadline. Sprague, Mike (march 18, 2019). Leonardo DiCaprio Shares First Poster for Tarantino's Once Upon a Time in Hollywood. Movie Web. McCarthy, Lauren. New Faces: Rebecca Rittenhouse, A Rom-Com Lead For the Modern Age. W Magazine. August 2, 2019. Petski, Denise (september 9, 2022). ‘Maggie’ Canceled By Hulu After One Season. deadline Hollywood Chace Crawford & Girlfriend Rebecca Rittenhouse Happy With Their Relationship,Planning To Married?. articleBio. April 26, 2017. Hautman, Nichols (April 30, 2019). Gossip Girl’s Chace Crawford Is ‘Dating Around’ After Quietly Splitting From Rebecca Rittenhouse. US Magazine. Laughnane, Aoife. Chace Crawford is on the market after split from GF of three years. SHE Maizing. Retrieved June 21, 2019. Richards, Bailey (September 23, 2023). Rebecca Rittenhouse Announces Engagement to Kyle Robiskie: 'Some Questions Aren’t Hard to Answer'. People Magazine. Upadhyay, Rohit (September 24, 2023). Who is Kyle Robiskie? 'Mindy Project' star Rebecca Rittenhouse gets engaged to long-time partner. meaww.com. Good on Paper Full Cast& crew. IMDb. Retrieved March 16, 2021 סביטלמן, גל (24 בספטמבר 2018). “Into the Dark”: חברות Hulu ו-Blumhouse מציגות לנו אימה אנתולוגית. ‏PC Galaxy. Halemann, Caroline (November 26, 2018). Everything We Know so Far About the Four Weddings and a Funeral Remake. Town&country. Goldberg, Lesely (October 26, 2018). 'Four Weddings and a Funeral' Sets Its Cast: Jessica Williams to Star in Hulu Anthology. The Hollywood Reporter. Maggie TV Series (2021–). IMDb. Retrieved May 10, 2021